ᱤᱝᱜᱟ ᱵᱟᱜᱜᱮ

ᱡᱤᱭᱚᱱᱤ 
1916 ᱥᱟᱹᱦᱤᱛ ᱨᱮᱭᱟᱜ 24 ᱡᱩᱞᱟᱭ ᱥᱴᱚᱠᱦᱳᱢ ᱨᱮ ᱡᱟᱱᱟᱢ ᱞᱮᱱ ᱤᱝᱜᱟ ᱵᱟᱜᱮ ᱛᱟᱦᱮᱸᱠᱟᱱᱟ ᱤᱱᱡᱤᱱᱤᱭᱟᱨ ᱡᱚᱠᱳᱵ ᱜᱩᱥᱴᱯᱷ ᱯᱳᱱᱴᱟᱥ ᱵᱟᱜᱮ ᱟᱨ ᱩᱱᱤ ᱨᱮᱱ ᱮᱨᱟ ᱴᱳᱨᱟ ᱳᱜᱟᱥᱴᱟ ᱱᱟ ᱞᱤᱱᱰᱵᱟᱨᱜ ᱨᱮᱱ ᱦᱚᱯᱚᱱ ᱮᱨᱟ ᱾ ᱩᱱᱤ ᱛᱟᱦᱮᱸ ᱠᱟᱱᱟ ᱜᱷᱟᱨᱚᱸᱡᱽ ᱨᱮᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱩᱫᱨᱮ ᱫᱚᱥᱟᱨ ᱦᱚᱲ ᱾ ᱟᱡ ᱟᱭᱳ ᱟᱜ ᱜᱚᱡ ᱛᱟᱭᱚᱢ, ᱩᱱᱤ ᱟᱨ ᱟᱡ ᱨᱮᱱ ᱵᱚᱭᱦᱟ ᱜᱤᱫᱽᱨᱟᱹ ᱫᱚ ᱟᱡ ᱵᱟᱵᱟ ᱫᱟᱨᱟᱭ ᱛᱮ ᱯᱮᱨᱮᱡ ᱞᱮᱱᱟ ᱾ 1926 ᱥᱟᱹᱦᱤᱛ  ᱚᱱᱟ ᱜᱷᱟᱨᱚᱸᱡᱽ ᱫᱚ ᱞᱤᱱᱠᱳᱯᱤᱝ ᱨᱮᱭ ᱪᱟᱞᱟᱣ ᱞᱮᱱᱟ, ᱡᱟᱦᱟᱸᱨᱮ 1938 ᱥᱟᱹᱦᱤᱛ ᱨᱮ ᱢᱤᱫᱴᱟᱝ ᱠᱩᱲᱤ ᱵᱤᱨᱫᱟᱹᱜᱟᱲ ᱨᱮ ᱥᱮᱞᱮᱫᱚᱜ ᱛᱟᱭᱚᱢ ᱤᱝᱜᱟ ᱵᱮᱜᱟ ᱮᱵᱤ ᱮᱯᱷ ᱵᱤᱨᱫᱟᱹᱜᱟᱲ ᱨᱮ ᱞᱤᱭᱩ ᱵᱷᱟᱨᱰᱮ ᱟᱜ ᱟᱶᱛᱟᱨᱮ ᱠᱟᱹᱨᱤ ᱥᱮᱪᱮᱫᱮ ᱦᱟᱛᱟᱣ ᱞᱮᱫᱟ ᱾ ᱩᱱᱤ  ᱳᱴᱮ ᱥᱠᱳᱞᱰ ᱟᱜ ᱠᱟᱹᱨᱤ ᱵᱤᱨᱫᱟᱹᱜᱟᱲ ᱨᱮᱦᱚᱸ ᱯᱟᱲᱦᱟᱣ ᱞᱮᱫᱟᱭ ᱾ 1940 ᱥᱟᱞ , ᱩᱱᱤ ᱫᱚ ᱨᱮᱵᱷ ᱡᱚᱱ ᱦᱮᱱᱰᱟᱨᱥᱚᱱ ᱯᱟᱥᱮ ᱵᱟᱯᱞᱟ ᱞᱮᱫᱮᱭᱟ, ᱡᱟᱦᱟᱸᱭ ᱥᱟᱶᱛᱮ ᱩᱱᱤ ᱨᱮᱱ ᱢᱤᱫ ᱦᱚᱯᱚᱱ ᱮᱨᱟ ᱤᱱᱜᱮᱞᱟᱭ ᱛᱟᱸᱦᱮ ᱠᱟᱱᱟ ᱾

1951 ᱠᱷᱚᱱ 1957 ᱥᱟᱹᱦᱤᱛ ᱦᱟᱹᱵᱤᱡ ᱩᱱᱤ ᱫᱚ ᱨᱚᱭᱮᱞ ᱟᱨᱴ ᱮᱠᱟᱫᱟᱢᱤ ᱨᱮ ᱪᱤᱛᱟᱹᱨ ᱵᱮᱱᱟᱣᱤᱡ ᱟᱨ ᱪᱤᱛᱟᱹᱨ ᱵᱮᱱᱟᱣᱤᱡ ᱵᱨᱳ ᱦᱟᱨᱛᱷ ᱟᱨ ᱪᱤᱛᱟᱹᱨ ᱵᱮᱱᱟᱣᱤᱭᱟᱹ ᱥᱵᱷᱮᱱ ᱮᱨᱤᱠᱥᱚᱱ ᱟᱜ ᱟᱶᱛᱟ ᱨᱮᱭ ᱯᱟᱲᱦᱟᱣ ᱞᱮᱱᱟ ᱾ ᱦᱚᱡᱳᱨᱛᱷ ᱠᱷᱚᱱ ᱩᱱᱤ "ᱵᱮᱱᱟᱣ" ᱫᱷᱤᱨᱤ ᱵᱮᱱᱟᱣ ᱨᱮᱭᱟᱜ ᱩᱭᱦᱟᱹᱨ ᱮ ᱦᱟᱢᱮᱴ ᱞᱮᱫᱟ ᱾ ᱵᱟᱱᱟᱨ ᱥᱮᱪᱮᱫᱤᱭᱟᱹᱜᱮ ᱵᱟᱜᱜᱮᱭᱟᱜ "ᱠᱟᱹᱢᱤ ᱨᱮᱭᱟᱜ ᱱᱮᱨᱥᱤ ᱟᱨ ᱥᱚᱱᱛᱚᱨ ᱦᱚᱨᱟ" ᱨᱮᱭᱟᱜ ᱥᱟᱨᱦᱟᱣ ᱞᱮᱫᱟᱭ ᱾ 1968 ᱥᱟᱹᱦᱤᱛ, ᱩᱱᱤ ᱫᱚ ᱦᱩᱢᱮᱡ ᱮ ᱵᱨᱳ ᱦᱡᱳᱨᱛᱷ ᱧᱩᱛᱩᱢ ᱛᱮ ᱢᱤᱫᱴᱟᱝ ᱴᱮᱥᱴᱤᱯᱷᱤᱞ ᱠᱟᱹᱢᱤ ᱵᱮᱱᱟᱣ ᱞᱮᱫᱟᱭ ᱾

ᱮᱠᱟᱰᱮᱢᱤ ᱨᱮ ᱛᱟᱦᱮᱸᱱ ᱚᱠᱛᱚ, ᱵᱟᱜᱜᱮ ᱵᱮᱼᱥᱩᱢᱟᱹᱱᱟᱱ ᱫᱩᱨᱤᱵ ᱥᱟᱞᱟᱜ ᱵᱤᱰᱟᱹᱣ ᱮᱦᱚᱵ ᱞᱮᱫᱟᱭ, ᱫᱟᱹᱭᱠᱟᱹ ᱞᱮᱠᱟᱛᱮ ᱜᱚᱞᱟ ᱨᱮᱭᱟᱜ ᱥᱟᱶ ᱳᱞᱟᱹᱜᱟᱜ ᱢᱮᱞᱟᱱ ᱥᱮᱞᱮᱫ ᱠᱟᱛᱮ ᱾ 1958 ᱥᱟᱹᱦᱤᱛ, ᱵᱚᱨᱮᱱ ᱜᱮᱞᱟᱨᱤ ᱨᱮ ᱟᱭᱟᱜ ᱢᱤᱫ ᱦᱚᱲ ᱩᱫᱩᱜ ᱥᱚᱫᱚᱨ ᱠᱟᱹᱨᱤ ᱩᱭᱦᱟᱹᱨᱤᱭᱟᱹ ᱟᱞᱯᱷ ᱞᱤᱱᱰᱮ ᱫᱚ ᱟᱹᱰᱤ ᱮᱥᱮᱨ ᱞᱮᱫᱮᱭᱟ, ᱡᱟᱦᱟᱸᱭ ᱢᱮᱱ ᱞᱮᱫᱟᱭ ᱩᱱᱤᱭᱟᱜ ᱢᱟᱨᱥᱮᱞ ᱟᱭᱢᱮ ᱞᱮᱠᱟ ᱵᱷᱟᱹᱨᱰᱩ ᱦᱚᱲᱢᱚ ᱨᱮᱱ ᱦᱚᱲ ᱠᱚᱣᱟᱜ ᱱᱟᱯᱟᱭ ᱫᱷᱤᱨᱤ ᱠᱟᱹᱨᱤ ᱢᱮᱱᱟᱜᱼᱟ ᱾ ᱩᱱᱠᱩᱣᱟᱜ ᱩᱫᱩᱜ ᱥᱚᱫᱚᱨ ᱥᱩᱢᱩᱝ ᱵᱤᱨ ᱵᱚᱱᱫᱮᱡ ᱠᱷᱚᱱ ᱵᱟᱝ, ᱨᱩᱯ ᱨᱮᱭᱟᱜ ᱥᱟᱫᱷᱟᱨᱚᱱ ᱢᱤᱫᱜᱟᱹᱱ ᱨᱮᱭᱟᱜ ᱢᱤᱫᱴᱟᱝ ᱤᱱᱟᱨ ᱛᱟᱞᱢᱟ ᱠᱷᱚᱱ ᱦᱮᱡ ᱟᱠᱟᱱᱟ ᱾

1963 ᱥᱟᱹᱦᱤᱛ ᱨᱮ ᱢᱤᱫᱴᱟᱝ ᱩᱫᱩᱜ ᱥᱚᱫᱚᱨ ᱨᱮ ᱢᱟᱨᱥᱮᱞ ᱰᱩᱪᱟᱢᱯ ᱟᱜ ᱠᱟᱹᱨᱤ ᱨᱮᱭᱟᱜ ᱥᱟᱢᱟᱝ ᱫᱟᱯᱨᱟᱢ ᱛᱟᱭᱚᱢ, ᱵᱟᱜᱮ ᱵᱟᱰᱟᱭ ᱧᱟᱢ ᱞᱮᱫᱟ ᱡᱮ ᱩᱱᱤ ᱡᱟᱦᱟᱸ ᱠᱟᱹᱢᱤ ᱠᱚ ᱵᱮᱱᱟᱣ ᱫᱟᱲᱮᱭᱟᱜᱼᱟ ᱾ ᱩᱱᱤᱭᱟᱜ ᱥᱟᱥᱚᱢ ᱯᱷᱞᱟᱭᱜᱟᱨ, ᱴᱤᱴᱟ ᱮᱱ ᱥᱯᱮᱡᱮᱞ, ᱢᱤᱫᱴᱟᱝ ᱠᱟᱹᱢᱤᱭᱟᱹ ᱠᱚᱣᱟᱜ ᱥᱩᱴ ᱨᱮ ᱢᱩᱠᱩ ᱨᱮᱭᱟᱜ ᱛᱚᱛᱷᱚ, ᱜᱚᱞᱳᱵᱷᱥ, ᱥᱤᱞᱠ ᱥᱴᱚᱠᱤᱝ, ᱥᱟᱭᱠᱮᱞ ᱨᱮᱭᱟᱜ ᱞᱚᱠ, ᱯᱞᱟᱥᱴᱤᱠ ᱚᱛᱚᱢ ᱟᱨ ᱡᱩᱴᱟᱹ ᱠᱚ ᱥᱮᱞᱮᱫ ᱞᱮᱫᱟ ᱾ ᱩᱱᱤᱭᱟᱜ ᱡᱟᱹᱥᱛᱤ ᱜᱟᱱ ᱧᱩᱛᱩᱢᱟᱱ ᱠᱟᱹᱢᱤ ᱱᱚᱶᱟ ᱚᱠᱛᱚ ᱨᱮᱭᱟᱜ ᱾ ᱵᱟᱜᱜᱮ ᱟᱡᱜᱮ ᱯᱨᱟᱭ ᱵᱟᱨᱼᱵᱟᱹᱨᱥᱤᱫ ᱞᱤᱵᱷᱥᱴᱨᱟᱰᱮᱴ (ᱴᱨᱤ ᱚᱯᱷ ᱞᱟᱭᱤᱯᱷ) ᱫᱚ ᱟᱡᱟᱜ ᱡᱚᱛᱚᱠᱷᱚᱱ ᱞᱟᱹᱠᱛᱤᱭᱟᱱ ᱠᱟᱹᱢᱤ ᱢᱮᱱᱛᱮᱠᱚ ᱢᱚᱱᱮ ᱞᱮᱫᱟ ᱾ ᱱᱚᱶᱟ ᱟᱭᱢᱟ ᱞᱮᱠᱟᱱ ᱡᱚᱯᱚᱫ, ᱵᱳᱛᱟᱢ, ᱢᱩᱫᱤ, ᱥᱤᱠᱩᱭᱤᱱ, ᱴᱮᱯ ᱟᱨ ᱢᱤᱫᱴᱟᱝ ᱠᱟᱹᱴᱤᱡ ᱠᱞᱟᱪ ᱵᱮᱜ ᱢᱮᱱᱟᱜᱼᱟ ᱾

1988 ᱥᱟᱹᱦᱤᱛ ᱨᱮᱭᱟᱜ  ᱢᱮ ᱡᱟᱨᱱᱟ ᱤᱝᱜᱟ ᱵᱟᱜᱜᱮᱭ ᱜᱚᱡ ᱮᱱᱟ ᱾

 ᱥᱟᱹᱠᱷᱭᱟᱹᱛ